open-index/open-wikipedia-markdown huggingface dataset:
ФК Хебеј Чајна Форчун

**ФК Хебеј Чајна Форчун** е професионален фудбалски клуб од Лангфанг, Кина кој моментално се натпреварува во Кинеската Супер лига.

Клубот е основан во мај 2010 година. Во првите години по основањето клубот го носел името ФК Хебеј Џонгџи, сè до 2015 година кога избориле промоција во Кинеската Супер лига и го промениле името во сегашното ФК Хебеј Чајна Форчун. По влегувањето во највисоката фудбалска лига во Кина, за клубот играле неколку познати играчи како Жервињо, Есекиел Лавеци, Ернанес и Хавиер Маскерано.

Својте домашни натпревари, Хебеј Чајна Форчун ги игра на стадионот Лангфанг, кој има капацитет од 30.000 места. Традиционалните бои на клубот се црвената и белата.

## Сопствеништво и имиња низ историјата

## Играчи
### Познати играчи
* Ернанес
* Жервињо
* Есекиел Лавеци
* Хавиер Маскерано

## Тренери

## Наводи

## Надворешни врски
*Official site  

Хебеј Чајна Форчун
Куп на Македонија во ракомет 2015 (мажи)

**Куп на Македонија 2015** — 23. издание на Македонскиот ракометен куп. Турнирот бил одржан во Спортскиот центар Јане Сандански во Скопје. Купот бил освоен од Вардар по десетти пат.

## Место на одржување




## Квалификации
### Четвртфинале
#### Група 1
Домаќин на турнирот на групата 1 бил Вардар.

**Полуфиналe**

**Финалe**

#### Група 2
Домаќин на турнирот на групата 2 бил Пролет 62.

**Полуфиналe**

**Финалe**

#### Група 3
Домаќин на турнирот на групата 3 бил Вардар Јуниор.

**Полуфиналe**

**Финалe**

#### Група 4
Домаќин на турнирот на групата 4 бил Металург.

**Полуфиналe**

**Финалe**

## Завршен турнир
Извлекувањето на двојките се извршило на 27 април 2015 година.
### Полуфинале

### Финале



## Признанија
* Најкорисен играч на турнирот - Стојанче Стоилов (Вардар)
* Најдобар стрелец на турнирот - Алекс Душебаев (Вардар)
* Најдобар голман на турнирот - Петар Ангелов (Вардар)
Извор:

## Поврзано
* Македонска ракометна Супер лига (мажи) 2014/15
* Прва македонска ракометна лига 2014/15

## Наводи

## Надворешни врски
* Службено мрежно место на Ракометната Федерација на Македонија

2015
Ракомет
Категорија:Ракометот во 2015 година
Анета Љумаковска

**Анета Љумаковска**, претходно како **Анета Мицевска**, ― македонска поп-фолк пејачка и поранешен член на музичката Група Молика, и глумица. Во својата кариера има испеано многу песни, од кои последниве година, има неколку песни испеано и со Јовица Наумчевски кој е дел од Група Молика. Таа од 2024 година, е член на групата „Дакапо Бенд".

## Дискографија

### Албуми

### Спотови

## Филмографија
* „*Патот до кенгурите*“ (2012) - Анета Молика
* „*Солза и смеа*“ (2013) - Наставничката
* „*[[Непријател]]*“ (2020) - Анета
* „*[[Охридски лудории]]*” (2026) - Пејачка

## Наводи

## Надворешни врски
* Анета Мицевска на YouTube
* Анета Мицевска Молика на Facebook - обожавателска страница

Категорија:Глумици од Битола
Категорија:Македонски филмски глумци
Категорија:Македонски телевизиски глумци
Категорија:Македонски пејачи
Категорија:Македонски поп-фолк пејачи
Категорија:Македонски музичари
Унтерлис

**Унтерлис** () — село и поранешна општина во округот Целе, во сојузната покраина Долна Саксонија, Германија. Од 1 јануари 2015 година е дел од општината Зидхајде.

Се наоѓа околу 30 километри североисточно од окружниот град Целе и 25 километри југозападно од градот Илцен.

## Географија
### Местоположба

Унтерлис се наоѓа во близина на Лисвалд, големо шумско подрачје со мешана шума.

Кон општината припаѓале местата: Гехефте Алтензотрит, Линсхолц, Лутерло, Нојензотрит, Но-Лутерло, Нојшредерхоф, Шафстал, Шредерхоф, Зиденхолц и Терхоф.

## Историја

Од август 1944 до април 1945 година постоел подкамп на концентрацискиот камп Берген-Белзен во Унтерлис-Алтензотрит. Чувани од СС-војници, околу 600 затворенички биле принудени да ја чистат шумата или да работат во фабриката „Рајнметал“.

## Наводи

## Надворешни врски
* Официјална страница

Категорија:Поранешни општини во Долна Саксонија
Категорија:Целе (округ)
Категорија:Села во Долна Саксонија
Хермансбург

**Хермансбург** () — село и поранешна општина во округот Целе, во сојузната покраина Долна Саксонија, Германија. Од 1 јануари 2015 година е дел од општината Зидхајде.

Претставувал признаен бањски град од 1971 година. Се наоѓа на реката Ерце, околу 15 километри источно од градот Берген и 30 километри северно од окружниот град Целе.

## Географија
### Местоположба

Реката Ерце тече низ средиштето на Хермансбург во насока север-југ.

### Општински единици

Поранешната општина Хермансбург била составена од шест места:

* Бафен
* Бекедорф
* Боншторф
* Хермансбург
* Олдендорф
* Везен

## Надворешни врски

* Официјална страица 

Категорија:Поранешни општини во Долна Саксонија
Категорија:Целе (округ)
Кенткаус II

мини|Кенткаус II на престолот, од Националниот музеј во Прага
**Кенткаус II** (2475 п.н.е. - 2445 п.н.е.) била кралска жена која живеела во Стариот Египет. Таа била сопруга на египетскиот крал Нефериркаре Какаи од Петтата династија, и мајка на двајца кралеви, Неферефре и Ниусере Ини.

## Животопис
Кенткаус II била сопруга на Нефериркаре Какаи. Нејзиниот пирамидален комплекс започнал да се гради за време на владеењето на нејзиниот сопруг, кога нејзината титула сè уште била кралска сопруга (*hmt nswt*). Изградбата на нејзиниот гроб била запрена, можеби кога нејзиниот сопруг починал, а подоцна продолжила и за време на владеењето на нејзиниот син. По изградбата, нејзината титула била *мајка на кралот* (*mwt nswt*). Кенткаус II е прикажана на блок со нејзиниот сопруг Нефериркаре и синот по име Ранефер (Б).

Фрагмент од варовник бил пронајден во пирамидалниот комплекс, во кој се споменува кралската ќерка Репутнебти, по која е запишан кралскиот син Кентикаухор. Од содржината се разбира дека Репутнебти била ќерка на Ниусере, а со тоа и внука на Кенткаус II. Се споменува уште еден кралски син Иренре Помладиот (*nedjes*).

## Гроб
десно|мини|270x270пкс| Пирамидалниот комплекс на Нефериркаре Какаи и помалиот комплекс на неговата сопруга Кенткаус II
Кенткаус II имала пирамидален комплекс во Абусир, до комплексот на нејзиниот сопруг Нефериркаре Какаи. Пирамидата првично била ископана во 1906 година од страна на Борхарт. За структурата тогаш се мислело дека е двојна мастаба и не била ископана многу темелно. Седумдесет години подоцна, чешкиот институт спровел темелно ископување на локацијата. Изградбата на пирамидата најверојатно започнала за време на владеењето на нејзиниот сопруг Нефериркаре Какаи и завршила за време на владеењето на нејзиниот син Ниусере Ини. Пирамидата била ограбена за време на Првиот преоден период. За време на Средното Кралство пирамидата била повторно отворена и саркофагот повторно бил искористен за погребување на мало дете. До крајот на Новото Кралство местото било уништено кога камењата биле земени од местото за повторно користење на друго место.

Погребниот храм на Кенткаус II бил украсен, но релјефот бил оштетен, и она што останало се збирка фрагменти. Сцените вклучуваа претстави на жртви, погребен оброк, земјоделски сцени, погребна поворка и семејството на кралот Ниусере што ја поздравува неговата мајка.

## Наводи

Категорија:Кралици од Петтата египетска династија
Ноќен воз (филм од 1959)

**Ноќен воз** (полски: *Pociag*) - полски филм од 1959 година, во режија на Јежи Кавалерович (Jerzy Kawalerowicz), кој е и автор на сценариото, заедно со Јежи Лутовски (Jerzy Lutowski). Главните улоги ги толкуваат: Луцина Виницка (Lucyna Winnicka), Леон Њемчик (Leon Niemczyk) и Тереза Шмигјеловна (Teresa Szmigielówna), Збигњев Цибулски (Zbigniew Cybulski) и Игнаци Маховски (Ignacy Machowski). Во 1959 година, на Филмскиот фестивал во Венеција, Кавалерович добил Златна плакета за технички достигнувања во филмот и бил номиниран за „Златниот лав“, додека Виницка добила Посебно признание за нејзината улога.

## Синопсис
Докторот Јежи набрзина влегува во возот кој патува до Балтичкото Море и бара да добие купе за спиење. Меѓутоа, во купето веќе се наоѓа девојката Марта, која одбива да го напушти купето. Во меѓувреме, патниците во возот го коментираат убиството за кое пишуваат сите весници. Во соседното купе патува една жена со сопругот, која му се додворува на Јежи, но тој не ѝ возвраќа. Исто така, во возот патува и Сташек, момчето на Марта, кое ја моли да не го напушта, но таа е решена да ја раскине врската со него. По првичната меѓусебна нетрпеливост, пстепено, Јежи и Марта се зближуваат. Меѓутоа, на една станица, во возот влегуваат полицајци, кои го приведуваат Јежи, мислејќи дека тој е убиецот закого пишуваат весниците. Тогаш, Марта го препознава човекот од кого го купила билетот и полицијата сфаќа дека тој е убиецот. Така, започнува потера по него, а откако убиецот скока од возот, голем група патници почнува да го брка. Најпосле, патниците го фаќаат убиецот. Подоцна, возот пристигнува на Балтичкото Море и Јежи и Марта се разделуваат.

## Наводи

Категорија:Полски филмови
Категорија:Црно-бели филмови
Категорија:Филмови од 1959 година
Категорија:Филмови на полски јазик
Категорија:Филмови на Јежи Кавалерович
Категорија:Филмови со Луцина Виницка
Категорија:Филмови со Леон Њемчик
Категорија:Филмови со Збигњев Цибулски
Категорија:Филмови со Игнаци Маховски
Категорија:Филмови чие дејствие се одвива во Полска
Категорија:Трилери
Списокот на Адријан Месинџер (филм од 1963)

**Списокот на Адријан Месинџер** (англиски: *The List of Adrian Messinger*) - американски филм од 1963 година, во режија на Џон Хјустон (John Huston), според сценариото на Филип Мекдоналд (Philip MacDonald), засновано врз неговиот истоимен роман од 1959 година. Главните улоги ги толкуваат: Кирк Даглас (Kirk Douglas), Џорџ Ц. Скот (George C. Scott), Дејна Винтер (Dana Wynter), Клајв Брук (Clive Brook), Гледис Купер (Gladys Cooper) и Џон Меривејл (John Merivale). Во ситни улоги, во филмот се појавуваат и: Тони Кертис, Берт Ланкастер, Роберт Мичам, Френк Синатра и режисерот Хјустон.

## Синопсис
Писателот Адријан Месинџер (го игра Меривејл) верува дека неколку несреќни случаи се меѓусебно поврзани и дека се работи за убиства. Тој го замолува својот пријател Ентони Гетрин (го игра Скот), пензиониран службеник во МИ5 да му помогне при што му го дава списокот со имињата на жртвите. Набргу, авионот со кој патува Месинџер е разнесен од експлозија и тој погинува. Сепак, еден од преживеаните се присетува на последните зборови на Месинџер, кои му помагаат на Гетрин да ја разоткрие тајната. Имено, сите претходни жртви во текот на Втората светска војна се бореле во Бурма и биле затворени во заробенички логор. Притоа, еден од нивните соборци (го игра Даглас) бил предавник, а потоа, тој заминал во Канада при што бил роднина на богат аристократ во Англија. Неговиот план е да ги убие сите заробеници во логорот во Бурма за да не остане ниеден сведок за неговото предавство. Откако извршува уште неколку убиства, тој пристигнува на имотот на богатиот аристократ, учествувајќи на ловот на лисици. Меѓутоа, тој дознава дека е откриен од Гетрин и затоа му подготвува замка, со намера да го убие. Меѓутоа, Гетрин е повешт и успева да го фати убиецот, кој во меѓувреме се маскирал како старец.

## Наводи

Категорија:Американски филмови
Категорија:Црно-бели филмови
Категорија:Криминалистички филмови
Категорија:Филмови од 1963 година
Категорија:Филмови на англиски јазик
Категорија:Филмови на Џон Хјустон
Категорија:Филмови со Џорџ Ц. Скот
Категорија:Филмови со Кирк Даглас
Категорија:Филмови со Клајв Брук
Категорија:Филмови со Дејна Винтер
Категорија:Филмови со Френк Синатра
Категорија:Филмови со Тони Кертис
Категорија:Филмови со Берт Ланкастер
Категорија:Филмови со Џон Хјустон
Категорија:Филмови со Роберт Мичам
Категорија:Филмови чие дејствие се одвива во Англија
Категорија:Филмови засновани на книги
Категорија:Филмови поврзани со убиства
Категорија:Филмови за сериски убијци
Зидхајде (појаснување)

**Зидхајде** може да се однесува на следниве места во Германија:

* Зидхајде — дел од Линебуршкото Поле
* Зидхајде (општина) — општина во округот Целе
* Природен парк Зидхајде — природен парк во Линебуршкото Поле
Зидхајде (општина)

**Зидхајде** () — општина во округот Целе, во сојузната покраина Долна Саксонија, Германија. Била именувана по блискиот истоимен ридски масив. Била создадена на 1 јануари 2015 година со спојување на поранешните општини Хермансбург и Унтерлис.

## Географија
### Местоположба

Зидхајде се наоѓа во северниот дел на округот Целе, на север од Природниот парк Зидхајде. Обете главни места, Хермансбург на запад, и Унтерлис на исток, се оддалечени 16,5 километри. Хермансбург се наоѓа околу 29 километри северно од окружниот град Целе, додека Унтерлис се наоѓа околу 29 километри југозападно од Илцен.

### Општински единици

Општината Зидхајде е составена од следниве места: Бафен, Бекедорф, Боншторф, Хермансбург, Лутерло, Олдендорф, Унтерлис и Везен.

### Соседни општини

Од север надесно општината се граничи со Фасберг, најсеверната општина на округот Целе, со Ајмке и Зудербург во округот Илцен, Ешеде и Берген во округот Целе и Вицендорф во округот Хајде.

## Наводи

## Надворешни врски

* Официјална страница 

Категорија:Целе (округ)
Ти се смееш (филм од 1998)

**Ти се смееш** (италијански: *Tu ridi*) - италијански филм од 1998 година, во режија на браќата Паоло Тавијани и Виторио Тавијани, кои се автори и на сценариото. Филмот е заснован врз два расказа на Луиѓи Пирандело. Главните улоги ги толкуваат: Антонио Албанезе (Antonio Albanese), Сабрина Ферили (Sabrina Ferilli) и Тури Феро (Turi Ferro). И во овој филм, браќата Тавијани покажале извонредна смисла за оживување на светот на големиот писател Пирандело, за неговото чувство за т.е. обични луѓе и за трагичните димензии на секојдневниот живот. Иако приказните во филмот се разликуваат, нив ги поврзува истата нишка - прашањата на совеста и на латентната насилност.

## Синопсис
Филмот се состои од две приказни: главниот јунак во првата е Феличе (го игра Албанезе), човек на средна возраст, кого неочекувано почнуваат да го прогонуваат сеќавањата на учеството во нечовечна постапка кон еден негов познаник. Така, тој запаѓа во голема криза, засилена и од неколку други настани од неговото минато, која во потполност ја нарушува неговата сегашна егзистенција. Во втората приказна се зборува за киднапирано момче, кое е одведено во планината, на местото каде сицилијанските разбојници пред сто години го затвориле лекарот Барало. И на момчето му се заканува истата судбина...

## Наводи

Категорија:Италијански филмови
Категорија:Филмови на италијански јазик
Категорија:Филмови од 1998 година
Категорија:Филмови чие дејствие се одвива во Италија
Категорија:Филмови на браќата Тавијани
Категорија:Филмови со Антонио Албанезе
Категорија:Филмови со Сабрина Ферили
Категорија:Филмови со Тури Феро
Категорија:Филмови засновани на раскази
Владовско Езеро

**Владовско Езеро** (, *Агра*) — вештачко езеро на реката Вода, 6 километри западно од градот Воден, Егејска Македонија. Претставува еколошки важно блатно подрачје, во кое се застапени преку 250 видови птици.

Езерото по облик е долгнавесто и извиено во правец исток-запад и зафаќа површина од . Недалеку на југозапад се наоѓа природното Островско Езеро, од кое зависело како спореден дотек сè до 1990 г. Најблиски населени места во крајезерското подрачје се Владово (Аграс) во источниот, Гугово (Врита) во југозападниот и Нисија (Ниси) во северниот дел.

## Изградба
Езерото е изградено во 1955 г. и наречено по селото Владово крај патот од Лерин за Воден, во чија близина е браната. Со потопувањето на земјиштето се изгубени најплодните 505 хектари земјиште, кое државата го откупувала од селаните по мошне ниски цени (4000 драхми за декар) и го исплаќала со години.

## Поврзано
* Вода (река)
* Островско Езеро

## Наводи

## Надворешни врски

* Владовско Езеро — Министерство за животна средина на Грција 

Категорија:Езера во Егејска Македонија
Категорија:Воден
Категорија:Споменици на културата во Воден (општина)
Категорија:Ниџе
Боро Поле

мини|десно|300п|Надолен поглед на Боро Поле од север.

**Боро Поле** (познато и како: **Борово Поле**) — карстно поле и висорамнина на планината Караџица на масивот Мокра, кое припаѓа во рамки на подрачјето на природниот резерват „Јасен“.

## Местоположба и природни одлики

Има издолжен облик и се протега во меридијански правец север - југ со отклонување  кон југоисток. На север е оградено со гребенот на врвот Миленков Камен (2.217 м) и Велешка Рупа односно врвот Крајни Камен (2.093 м), на исток е оградено со гребенот на највисокиот врв Караџица (2.472 м), на југ е заградено од гребенот Завој и врвот Иванов Камен (2.108 м) додека кон запад е отворено како висока тераса над длабокиот дол на реката Оча во Поречието на чиј западен крај е месноста Сугаре Пештера од која започнуваат стрмни долови и ограноци. Надморската височина на Боро Поле се протега меѓу 1.642 и 1.750 метри, со просек околу 1.678 метри. Долг е 4, а широк — 1,5 киломери. Боро Поле е многу тешко пристапно и до него постои само колски пат од строго заштитеното подрачје на „Јасен“.

## Растителност и животински свет
Полето е интересна карстна појава, на која се развива својствен вид на растителност со посебни одлики. Се наоѓа високо на крајната западна страна на планинското било на Караџица, како зарамнета површина над нејзината стрмна западна падина во Порече. Според името на ова рамниште може да се претпостави дека во поблиското минато тоа претставувало главно станиште на иглолисен тип на шума, а и денес на него најзастапен е борот кој е распространет по целото поле во поединечни и помали групи на борови дрвја. Покрај боровите, од дрвната растителност застапени се и смреките од зимзелените и во многу редок обем даб-прнар и нискостеблести листопадни грмушки. Од растителниот свет треба да се наведе дека на Боро Поле се наоѓа единственото наоѓалиште на Балканот на кривиот лук (*Allium zebdanense*).

Од животинскиот свет на Боро Поле живее доста дивеч при што се застапени дивите кози, зајаците, лисиците, волците поради што тоа е посетувано и од ловци.

## Галерија


Податотека:Утро на Боро Поле (Morning on Boro Pole).jpg|Утринска глетка на Боро Поле од север
Боро Поле 01.jpg|Поглед на Боро Поле од југ
Боро Поле 06.jpg|Сличен поглед од југ
Боро Поле 05.jpg|Борови дрвја од запад
File:Зајак на Боро Поле.jpg|Зајак стои помеѓу бор и смрека на Боро Поле
Allium zebdanense - Botanischer Garten München-Nymphenburg - DSC07658.JPG|Цветови на кривиот лук, застапен на Боро Поле


## Поврзано
* Мокра
* Караџица
* Порече

## Наводи

## Надворешни врски

* Истражување на пропаст во Боро Поле — истражувачко друштво „Урсус спелеос“ (видео)

Категорија:Карстни полиња во Македонија
Категорија:Висорамнини во Македонија
Категорија:Јакупица
Категорија:Порече
Категорија:Мокра
Кенткаус III

**Кенткаус III**, честопати нарекувана **Кентакавес III** од страна на медиумите, била древна египетска кралица која живеела за време на Петтата династија околу 2450 п.н.е.

Кенткаус најверојатно била ќерка на кралот Нефериркаре Какаи и кралицата Кенткаус II, додека нејзиниот сопруг најверојатно бил фараонот Неферефре, а нејзиниот син бил фараонот Менкаухор Каиу.

## Откривање на гробот
На 4 јануари 2015 година, откривањето на нејзината гробница од страна на чешки археолози било објавено од страна на египетските власти. Според египетскиот министер за антиквитети Мамдух Елдамати, немало сознанија за постоењето на Кенткаус III пред ова откритие. Меѓутоа, претходно биле идентификувани две претходни египетски кралици со исто име.

Гробот на Кенткаус III, означен како AC 30, бил ископан во Абусир, каде што има неколку пирамиди посветени на фараоните од Петтата династија, вклучувајќи го и Неферефре. Гробницата била пронајдена во близина на погребниот комплекс на Неферефре од страна на чешкиот археолошки тим предводен од Мирослав Барта од Универзитетот Чарлс во Прага, во соработка со Египет.

Името и рангот на Кенткаус биле впишани на внатрешните ѕидови на гробот, веројатно од градителите. Погребана е во мастаба со подземна гробница до која се постигнува преку шахта. Цртежите во гробот ја идентификувале како „жената на кралот“ и „мајката на кралот“, што значи дека нејзиниот син подоцна бил на престолот. Во гробот биле пронајдени и статуетки и дваесет и четири предмети од травертин, заедно со четири бакарни предмети (кои биле дел од погребните предмети). Гробот е датиран од средината на Петтата династија.

Археолозите кои ја откриле гробницата верувале дека тоа е на сопругата на Неферефре, бидејќи била блиску до неговиот комплекс, на мали гробишта југоисточно од комплексот. Елдамати изјавил: „Ова откритие ќе ни помогне да откриеме некои непознати аспекти на Петтата династија, која заедно со Четвртата династија, била сведок на изградбата на првите пирамиди“.

## Наводи

Категорија:Кралици од Петтата египетска династија
Чарџино

Во честичната физика, **чарџино** е хипотетична честица која се однесува на масата eigenstates на наелектризиран суперпартнер, т.e. било кој нов електрично наелектризиран фермион (со спин 1/2) предвиден од суперсиметрија.  Тие се линеарни комбинации на наелектризираниот вино и наелектризираниот хигсини. Има два чарџини што се фермиони и се електрично наелектризирани, кои се типично обележани со  (најлесната) и  (најтешката) иако понекогаш \tilde{\chi}_1^\pm и \tilde{\chi}_2^\pm се користи кога се однесува на чарџини, кога \tilde{\chi}_i^0 се користи кога се однесува на неутрината. Потешкиот чарџино може да се распадне преку неутралниот Z бозон во полесниот чарџино. Двата можат да се распаднат преку наелектризиран W бозон во неутралино:

:  &#x2192;  + 
:  &#x2192;  + 
:  &#x2192;  + 

## Наводи

Категорија:Суперсиметрија
Категорија:Хипотетички елементарни честички
ПУ „Јоаким Крчовски“ - Дурачка Река

**Основно училиште „Јоаким Крчовски“** (официјално: **Подрачно основно општинско училиште „Јоаким Крчовски“ - Дурачка Река**; скратено: **ПООУ „Јоаким Крчовски“**) — подрачно основно училиште во селото Дурачка Река, составен дел на истоименото училиште од градот Крива Паланка.

Училиштето е именувано по првиот македонски просветител Јоаким Крчовски.

## Местоположба

Објектот на училиштето се наоѓа во самото село Дурачка Река.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Наводи

Категорија:Основни училишта во Општина Крива Паланка
Дурачка Река
Категорија:Дурачка Река
Културно наследство на Македонија во Општина Битола

Ова е **список на објекти прогласени за [[културно наследство на Македонија]]** на подрачјето на Општина Битола според евиденцијата во Регистарот на културно наследство на Управата за заштита на културното наследство на Македонија (УЗКН).

## Белешки
Од никаде (филм од 2017)

**Од никаде** (германски: *Aus dem Nichts*) - германски филм од 2017 година во режија на Фатих Акин, кој е автор и на сценариото, заедно со Харк Бом. Главните улоги ги играат: Диане Кругер, Денис Москито, Јоханес Криш и Адам Бусдукос. Филмот ја освоил наградата „Златен глобус“ за најдобар странски филм, а Диане Кругер ја добила наградата „Златна палма“ на Канскиот филмски фестивал.

## Синопсис
Во филмот се обработува темата за последиците од тероризмот. Животот на Катја наеднаш се распаѓа кога сопругот Нури и синчето Роко ќе погинат во теористички напад. Нејзиното семејство и пријателите се обидуваат да ѝ помогнат и Катја некако успева да ја преболи загубата на своите најблиски. Меѓутоа, таа е опседната со мислата да се пронајдат сторителите на нападот, како и со причините за него, а тоа создава рани кај неа и раѓа сомневања. Адвокатот Данило, најдобриот пријател на Нури, ја застапува Катја на судењето на двајцата осомничени - млад пар неонацисти. Судењето ја полудува Катја и, откако не може да ја добие правдата по судски пат, таа се подготвува за одмазда.

## Наводи

Категорија:Германски филмови
Категорија:Филмови на германски јазик
Категорија:Филмови од 2017 година
Категорија:Филмови на Фатих Акин
Категорија:Филмови со Диане Кругер
Категорија:Филмови со Јоханес Криш
Категорија:Филмови чие дејствие се одвива во Германија
Три дена пред пролет (филм од 2017)

**Три дена пред пролет** (руски: *Три дня до весны*) - руски филм од 2017 година во режија на Александар Касаткин, кој е автор и на сценариото. Главните улоги ги играат: Кирил Плетнов, Елена Лотова и Евгениј Сидихин.

## Синопсис
Дејството на филмот се одвива во Ленинград, во февруари 1942 година, првата зима по блокадата на градот. Германските авиони постојано го бомбардираат градот и една бомба го погодува медицинскиот институт каде се чуваат смртоносни вируси. Поради тоа, Ленинград се соочува со опасност од зараза. Офицерот за државна безбедност Андреев (го игра Плетнов) и младата докторка Олга (ја игра Лотова) имаат само три дена пред започнувањето на пролетта и затоплувањето на времето за да ја спречат биолошката катастрофа.

## Наводи

Категорија:Руски филмови
Категорија:Филмови на руски јазик
Категорија:Филмови од 2017 година
Категорија:Филмови на Александар Касаткин
Категорија:Филмови со Елена Лотова
Категорија:Филмови со Борис Плетнов
Категорија:Филмови чие дејствие се одвива во Санкт Петербург
Седма египетска династија

**Седмата египетска династија** го означила почетокот на Првиот преоден период од почетокот на 22 век п.н.е., но постоењето на оваа династија е спорно. Единствениот историски извор за Седмата династија е делото *Aegyptiaca* на Манетон, историја на Египет напишана во 3 век п.н.е., каде што седмата династија се појавува во суштина како метафора за хаос. Бидејќи речиси ништо не е познато за оваа династија освен од записите на Манетон, египтолозите, како што се Јирген фон Бекерат и Тоби Вилкинсонсметаат дека се фиктивни. При повторното оценување на падот на Старото Кралство во 2015 година, египтологот Храхт Папазијан изјавил дека Седмата династија е реална и дека таа се состоела од кралеви кои обично ѝ се припишувале на Осмата династија.

## Историски извори
Врз основа на сега изгубените списи на Африкан (околу 160-240 г.) и Евсевиј (околу 260-340 г.), кои пишувале врз основа на сега изгубеното дело на египетскиот свештеник Манетон (3 век п.н.е.), византискиот научник Георги Синкел (починал по 810 г.) различно го забележал периодот по Шестата династија - Седмата династија - 70 кралеви за 70 дена (Африкан) или 5 кралеви за 75 дена (Евсевиј).  Според Манетон, овие кралеви владееле во Мемфис.  Ова брзо наследување на кралевите долго време се толкувало како метафора за хаос, наместо да се смета за историска реалност. 

Некои египтолози, како Папазијан (2015),  веруваат дека ова толкување може да даде непотребно внимание на списите на Манетон и дека го искривува општото научно разбирање за крајот на Старото Кралство. Според Папазијан (2015),  "преиспитувањето ... на постоењето на седмата династија, останува целосно оправдано", а некои од кралевите кои обично се смета дека се од средината на Осмата династија, треба да се вметнат во Седмата династија. Докажана од два дополнителни антички историски извори, како и археолошки докази, Осмата династија не е толку нејасна како Седмата. Како последица на тоа, некои египтолози ја комбинираат Седмата и Осмата династија во една единствена линија на кралеви, кои владееле веднаш по Шестата династија.

## Список на владетели
Седмата династија обично се смета за измислена и затоа е целосно игнорирана од страна на современите научници или е во комбинација со Осмата династија. Египтологот Храхт Папазијан во 2015 година предложил дека голем број на владетели кои вообичаено се смета дека припаѓаат на средината од Осмата династија, идентификувани според кралскиот список од Абидос, треба да се припишат на седмата династија: 





## Наводи

07
Дијабетес мелитус тип 1

**Дијабетес мелитус тип 1**, познат и како **јувенилен дијабетес** е форма на дијабетес при која инсулинот во панкреасот се создава во многу мали количества или воопшто не се создава. Пред да биде третиран се јавуваат високи нивоа на гликоза во крвта. Класични симптоми се често мокрење, зголемена жед, зголемен глад и губиток на тежина. Дополнителни симптоми се заматен вид, чувство на замор и споро зараснување на рани. Симптомите се развиваат за краток временски период.

Се проценува дека 5-10% од сите случаи на дијабетес припаѓаат на тип&nbsp;1. Вкупниот број на пациенти на глобално ниво е непознат, но се проценува дека секоја година околу 80,000 деца ја развиваат болеста. Во САД бројката на заболени се проценува на еден до три милиони.

## Наводи

## Надворешни врски

Категорија:Шеќерна болест
Бен Јангс

мини|Бен Јангс
**Бен Јангс** (; 5 септември 1989) е професионален англиски рагбист, кој моментално игра за рагби јунион тим Лестер Тајгерс.

## Животопис
Бен Јангс е роден во Норич, неговиот татко Ник бил рагби репрезентативец на Англија, а и неговиот брат Том Јангс исто така е професионален рагбист. Висок 178цм, со маса 92кг, Бен Јангс игра на позицијата број 9 - деми. За Лестер Тајгерс Јангс има одиграно 161 натпревари и има постигнато 138 бода. Во јуни 2010 Јангс за Англија против Австралија во Сиднеј поситигнал есеј после сјаен соло продор. За англиската рагби јунион репрезентација Јангс одиграл 51 тест меч, постигнал 45 бода и и помогнал на својата екипа да го освои Купот на шест нации во 2011 година.

## Наводи

Категорија:Англиски рагбисти
Категорија:Родени во 1989 година
За телото и душата

**За телото и душата** (унгарски: *Teströl ès lèlekröl*) - унгарски филм од 2017 година во режија на Илдико Ењеди (Ildyko Enyedi), која е автор и на сценариото. Главните улоги ги играат: Александра Борбељ (Alexandra Borbely), Геза Морчањи (Geza Morcsanyi), Река Тенки, Золтан Шнајдер (Zoltan Schneider) и Ервин Наѓ. Филмот бил добитник на „Златна мечка“ и на наградата ФИПРЕСЦИ на Берлинскиот филмски фестивал во 2017 година, на Европските филмски награди, Борбељ ја освоила нагадата за најдобра глумица, а исто така бил унгарски кандидат за „Оскар“.

## Синопсис
Филмот претставува неконвенционална љубовна приказна за двајца интровертни луѓе: Ендре (го игра Борчањи) е директор на фабрика за месни производи во која се вработува Марија (ја игра Борбељ) како контролорка на квалитетот. Вработените во фабриката се принудени да полагаат психолошки тест и тогаш се открива дека Ендре и Марија сонуваат ист сон - се среќаваат во шумата како елени и се вљубуваат еден во друг. На почетокот, двајцата се збунети и не можат да поверуваат дека е тоа можно, но кога сфаќаат дека тоа е вистина, тие постепено се зближуваат. Меѓутоа, кога Ендре ќе се обиде да воспостави поблизок однос, Марија се оддалечува, зашто таа не е навикната на физички контакт со луѓето. Сепак, таа ја сфаќа својата грешка и се обидува да изврши самоубиство така што ја сече вената на раката, но токму тогаш ѝ се јавува Ендре, двајцата си кажуваат дека се сакаат и така таа останува жива. Тогаш, тие имаат сексуален однос и спијат заедно, а утредента сфаќаат дека повеќе не го сонуваат заедничкиот сон.

## Наводи

Категорија:Унгарски филмови
Категорија:Филмови на унгарски јазик
Категорија:Филмови од 2017 година
Категорија:Филмови на Илдико Ењеди
Категорија:Филмови со Александра Борбељ
Категорија:Филмови со Геза Морчањи
Категорија:Филмови чие дејствие се одвива во Унгарија
Лех

**Лех** може да се однесува на:

*Лех (град) - град во Индија
*Лех (округ) - округ во Индија
*Лех (река) - река во Германија и Австрија
*Лех (кнез) - легендарен кнез, основачот на Полска
*лех (цепелин) - првиот цепелин во Полска
*ФК Лех Познањ - фудбалски клуб од Познањ

Категорија:Појаснителни страници
Сем Бурџес

**Сем Бурџес** (14 декември 1988) е професионален рагбист и репрезентативец на Англија кој во моментов игра за Бат (рагби јунион). Пред преминот на рагби јунион, Бурџес на високо ниво игра и други верзии на рагби - рагби 13 (рагби лига).
мини|Сем Бурџес
## Животопис

Висок е 196&nbsp;cm, тежок 116&nbsp;кг, Бурџес играл рагби 13 за Бредфорд Булсе и Саут Сиднеј, бил и репрезентативец на Велика Британија, а потоа преминал на рагби 15 2015 потпишал за еден од најтрофејните англиски рагби клубови - Бат (рагби јунион). Се изборил и за своето место во репрезентацијита на Англија.

## Наводи

Категорија:Англиски рагбисти
Категорија:Родени во 1988 година
Материца

мини|200п|десно|Матка и јајоводи
мини|140п|десно|Фетус во матка помеѓу 6 и 7 месец
**Материца** или **матка** () е орган кој припаѓа на репродуктивните органи кај женскиот пол. Кај цицачите, улогата на матката е да го прифати и одржува развојот на фетусот за време на бременоста.

## Облик и положба на човечката матка
Матката е обликувана како круша сцртена наопаку, на едниот крај има цервикс или грлото на матката () чие отворање е во родницата и формира пониска третина од матката. Помалиот дел е изграден од мускулите, а најчесто со сврзно ткиво. Во средината на грлото е канал покриен со мукозна мембрана што е потенка од мукозната мембрана на телото на матката и содржи бројни жлезди кои ја секретираат слузта што се менува за време на циклусот. Другите два краја на матката се поврзани со јајцеводи.

Утробата се наоѓа помеѓу мочниот меур и крајот на дебелото црево . Телото на матката е околу 4,5, а вратот е 3,5 и тежи помеѓу 50 и 60 грама. Вкупната должина на матката кај возрасна женка изнесува 7 до 8. За време на бременоста, матката се зголемува, со цел да се врати на нормална големина по раѓањето. Затоа, состојбата на матката варира со фазите на менструалниот циклус и со годините на жената.

## Градба на матката
Изградена е од три слоја:

* Надворешен мазен слој - периметар 
* Мускулен среден слој - миометриум 
* Внатрешниот слој на мукозната мембрана - ендометриум

Ендометриум е слој на матката која е важна за бременоста, бидејќи содржи оплодена јајце-клетка. Имено, за време на бременоста, ендометриумот се губи и се полни со крвни садови за да се приспособат и да го поддржат развојот на фетусот. Ако не се случи зачнување, ендометриумот се лупи и се исклучува како дел од менструалното крварење.

## Матката како мотив во уметноста и во популарната култура
* „Ветената матка“ (англиски: *The Promised Womb*) - песна на британската група „Дед кен денс“ (*Dead Can Dance*) од 1990 година.
* „Во матката“ (англиски: *Mephisto*) - музички албум на американската рок-група „Нирвана“ (*Nirvana*) од 1993 година.

## Наводи

Категорија:Карлица
Категорија:Гинекологија
Категорија:Анатомија
Ловренц Кошир

мини|Ловренц Кошир

**Ловренц Кошир** ( ; Долна Луш, 29 јули 1804 - Виена, 7 август 1879 ) бил австриски службеник кој работел во Љубљана.

Тој, заедно со Роланд Хил и Џејмс Чалмерс, се смета за дизајнер на поштенски марки. Тој ја претставил својата идеја во 1835 година, пет години пред првата поштенска марка во Англија, но дошло до неразбирање со властите. Во СФРЈ, во негова чест, објавена е серија од 4 брендови со неговиот лик на 21 август 1948 година, како и печат на автентична марка на 27 август 1948 година, исто така со неговиот лик. Ознаките важеле до 31 декември 1948 година година.

## Наводи

## Надворешни врски

Категорија:Починати во 1879 година
Категорија:Филателија
Категорија:Пронаоѓачи
Категорија:Словенци
Категорија:Родени во 1804 година
Пол Арен

мини|Биста на Пол Арен, од Жан-Антоан Инџалберт, 1897 година.
**Пол Арен** (француски: *Paul Arène*, 1843 - 1896) - француски писател од Прованса.

## Животопис

## Творештво
Арен пишувал разни дела на француски и стихови на провансалски јазик. Сепак, најдобри му се расказите, напишани на француски јазик, во кои ја опишува родната Прованса.

## Наводи

Категорија:Француски писатели
Категорија:Провансалски писатели
Категорија:Родени во 1843 година
Категорија:Починати во 1896 година
Фелибриж

**Фелибриж** (француски: *Félibrige*)- книжевна школа и здружение за обнова на провансалкиот јазик и култура, основано во средината на 19 век. Основачи и најистакнати претставници на фелибристите се Фредерик Мистрал, Теодор Обанел, Анселм Матје и Жозеф Руманиј. Другите тројца основачи на движењето, сликарот-поет Жан Брине, нотарот-поет Пол Гиера и земјоделецот-писател Алфонс Таван, не оставиле поголема трага во книжевноста. Како најстар и најучен, Руманиј бил водач на „Фелибриж“.

## Настанувањето на друштвото
Во предговорот на својата збирка раскази „Писма од мојот млин“, Доде го опишува постанокот  на „Фелибриж“, велејќи дека „пет-шест добри другари, со детска насмевка и со апостолски бради“ започнале да се состануваат во малото село *Maillane* каде живеел Мистрал. Тие често се состанувале во *Aliscamps*, во урнатините на *Ville de Baux*, на островот *Barthelasse* наспроти тврдината во Авињон и во *Châteaune-uf-des-Papes*

## Наводи

Категорија:Книжевни правци
Категорија:Култура на Прованса
Категорија:Француска книжевност
Луј-Шарл Барбара

мини|Фотографија на Барбара, ателје Надар
**Луј-Шарл Барбара** (француски: *Louis-Charles Barbara*, 1822, Орлеан - 1868, Париз) бил француски писател.

## Животопис

## Творештво
Барбара пишувал новели и романи, а најпознато дело му е „Возбудливи повести“ (*Histoires émouvantes*).

## Наводи

Категорија:Француски писатели
Чарлс Гудјир

thumb|Чарлс Гудјир
**Чарлс Гудјир** (; Њу Хејвен, 29 декември 1800 — Њујорк, 1 јули 1860) бил пронаоѓач на вулканизираните гуми. Умрел во големи долгови во Конектикат. Ниту тој ниту било кој друг од неговото семејство никогаш не бил поврзан со компанијата *Goodyear Tire and Rubber Company*, која го добила неговото име.

Гудјир добил патент за вулканизација 15 јуни 1844 година.

## Наводи

Категорија:Родени во 1800 година
Категорија:Починати во 1860 година
Категорија:Американски пронаоѓачи
Телефонска густина

**Телефонска густина** – број на телефонски приклучоци на сто жители кои живеат во одредено подрачје. Истата се разликува како меѓу државите така и меѓу урбаните и руралните подрачја во рамките на една држава. Телефонската густина има значајна корелација со БНП по жител на даденото подрачје. Таа се користи и како индикатор на куповната моќ на средната класа на државата или подрачјето.

## Одредување на телефонската густина
Првично телефонската густина се пресметувала како број на фиксни телефонски линии на сто жители. Но со растечкиот број на земји кои регистрирале повеќе мобилни од фиксни претплатници, овој метод станал помалку значаен. Како алтернатива била предложена „мобилна телефонска густина “ како број на мобилни претплатници на сто жители. Од друга страна овој метод бил неповолен за земјите кои имале добро развиена фиксна телефонска мрежа и за оние кои сè уште имале слабо развиена мобилна мрежа, па Меѓународната унија за телекомуникации предложила воведување на „делотворна телегустина“ која била дефинирана како фиксни или мобилни претплатници на сто жители – повисокиот број.

Фиксните телефонски линии на сто жители се добиваат кога бројот на фиксни телефонски линии се подели со вкупното население и се помножи со 100. Во фиксни телефонски линии спаѓаат сите линии на кои им е доделен телефонски број од телефонската нумерација на фиксната мрежа, без разлика на технологијата преку која истиот е реализиран (бакарна парица, оптика, безжична врска). Од своја страна пак една ДМИУ линија може да има повеќе говорни канали, заради што МУТ препорачал дека сите земји треба да ја достават методологијата на пресметка за да може да се обезбеди споредба.

Мобилните претплатници на сто жители се добиваат кога бројот на мобилни претплатници се подели со вкупното население и се помножи со 100. При оваа пресметка се вклучуваат и постпејд и припејд корисниците. Корисниците кои биле неактивни во последните три месеци не се вклучени во пресметката.

## Телефонска густина во Македонија

* Од 2021 година како број на жители се зема податокот од пописот во 2021 година.

## Наводи

Категорија:Телефонија
Категорија:Мобилни телекомуникации
Деветта египетска династија

мини|
**Деветтата династија** на древниот Египет (**Династија IX**) често се комбинира со династиите 7, 8, 10 и почетокот на 11 династија под заедничко име *[[Прв преоден период]]*. Династијата што изгледа ја заменила осмата династија е крајно нејасна. Преземањето на владетелите на Хераклеопол било насилно и се огледува во записите на Манетон за Ахтоес, основачот на династијата, како „пострашен од неговите претходници", кој „направил зло за сите во Египет".

## Владетели
Деветтата династија била основана во Хераклеопол, а 10-та династија продолжила таму. Во тоа време Египет не бил унифициран, и постои преклопување помеѓу овие и други локални династии. Кралскиот список од Торино набројува 18 кралеви од оваа кралска линија, но нивните имиња се оштетени, неидентификувани или изгубени.

Следниот е *можен* список на владетели на Деветтата династија врз основа на Торинскиот канон, бидејќи египтолозите имаат различни мислења за редоследот на наследување во двете династии. Меѓу нив, само Мерјибре Кети и Небкауре Кети се несомнено потврдени со археолошки наоди: 

## Наводи

09
Староперсиски јазик

**Староперсискиот**  е старата развојна форма на персискиот јазик. Овој јазик е еден од двата директно документирани староирански јазиици, другиот е авестанскиот. Староперсискиот се појавува претежно на древни натписи, табли и печати од Ахеменидското (Персиско) царство (600 п.н.е. до 300 п.н.е.). Јазикот се наоѓа на натписи во современите Иран, Романија, Ерменија, Бахреин, Ирак, Турција и  Египет,

## Фонологија
Според староперсиското писмо, јазикот го имал следниот гласовен систем:

**Самогласки**
*Долги: 
*Кратки: 

**Согласки**

## Наводи

## Надворешни врски
* Староперсиски јазик на „Британика“.

Категорија:Староперсиски јазик
Категорија:Персиски јазик
Категорија:Клинесто писмо
Велушки манастир

**Велушки манастир** — манастир во близина на битолското село Велушина. Комплексот е сместен во самото истоимено село, на падините на Баба Планина.

## Местоположба

мини|300п|лево|Воздушен поглед на селото Велушина и асфалтниот пат кој води до манастирот

Манастирот се наоѓа над селото, на десната страна од Велушка Река. Од селото е оддалечен неполни 2 километри во западна насока, сместен на едно возвишување од каде се гледа целиот јужен дел од Пелагониската Котлина.

До манастирот води тесен асфалтен пат, кој започнува од сретселото на Барешани. Во комплексот се влегува низ големата манастирска порта, вклопена во приземниот дел на конакот, изграден јужно од црквата.

## Историја

Манастирот бил подигнат во  век, поточно во 1839 година.

Манастирот бил разрушен за време на Првата светска војна, а по завршувањето на војната бил обновен.

Манастирот бил тешко погоден во земјотресите во јануари 2022 година, при што се забележани изронети фрески во манастирската црква, распукани тавани, ѕидови и подови, а се срушиле и делови од конаците. Исто така, се распукала и камбанаријата и повеќе не била во функција.

## Градби во манастирот

Манастирот е составен од трикорабната црква „Св. Ѓорѓи“, малата црква „Покров на Пресвета Богородица“, камбанарија, помошни објекти и конаци.

Манастирската камбанарија се наоѓа во близина на влезната порта на манастирот, односно во неговиот југоисточен дел. Во западниот дел се наоѓаат обновените манастирски конаци, кујната, трпезаријата, како и собите наменети за престој на верниците.

### Црква „Св. Ѓорѓи“

Црквата била подигната во 1839 година и претставува главна манастирска црква посветена на Свети Ѓорѓи.

### Црква „Покров на Пресвета Богородица“

Во рамки на конаците на манастирот се наоѓа мала црквичка посветена на Покров на Пресвета Богородица.

## Галерија


Податотека:Велушки манастир 6.jpg|Помошен објект
Податотека:Велушки манастир 5.jpg|Конакот
Податотека:Dvor na crkvata Sv Georgi Velusina.jpg|Конакот во 2014 г.
Податотека:Велушки манастир 7.jpg|Манастирскиот двор
Податотека:Велушки манастир 8.jpg|Крстот
Податотека:Велушки манастир 4.jpg|Нов конак во изградба
Податотека:Велушки манастир 2.jpg|Влезната порта
Податотека:Велушки манастир 10.jpg|Воздушен поглед
Податотека:Велушки манастир 3.jpg|Конакот
Податотека:Велушки манастир 9.jpg|Горниот кат на конакот
Податотека:Велушки манастир.jpg|Влезот
Податотека:Црква „Св. Ѓорѓи“ - Велушина 22.jpg|Ниша над влезот


## Наводи

## Надворешни врски


Категорија:Велушина
Категорија:Манастири во Македонија
Категорија:Манастири во Преспанско-пелагониската епархија
Категорија:Манастири на МПЦ
Категорија:Манастири во Битолското архијерејско намесништво
Категорија:Споменици на културата во Македонија
Цитизин

**Цитизинот**, е алкалоид кој во природата се среќава во неколку растителни родови, како *[[Laburnum]]* и *[[Cytisus]]* во фамилијата Fabaceae. Се користи за откажување од пушењето.  Неговата молекуларна структура покажува сличности со никотинот и има слични фармаколошки ефекти. Како и варениклинот, цитизинот е делумен агонист на никотинските ацетилхолински рецептори (nAChRs). Цитизинот има краток полуживот од 4,8 часа, и брзо се елиминира од организмот.

## Наводи

Категорија:Алкалоиди
Категорија:Бугарски пронајдоци
Категорија:Растителни токсини
Деца на човештвото (филм)

**„Деца на човештвото“** (англиски: *Children of Men*) — британско-американски филм од 2006 година во режија на Алфонсо Куарон, кој е автор и на сценариото, заедно со Тимоти Џ. Секстон, Давид Арата, Марк Фергус и Хок Остби. Сценариото е засновано врз истоимената книга на Филис Дороти Џејмс од 1999 година. Главните улоги ги играат: Џулиен Мур, Клајв Овен, Хуан Габриел Јакузи и Мајкл Кејн. „Децата на човештвото“ е еден од најистакнатите филмови во 21 век. Тој претставува уметнички израз на т.н. антропоцен, периодот во кој луѓето имаат големо влијание врз Земјата. Во 2016 година, во анкетата на *BBC Culture*, спроведена меѓу 177 филмски критичари ширум светот, филмот бил прогласен на 13. место на списокот на 100 најдобри филмови на 21 век.

## Синопсис
Во 2027 година, во Лондон, умира најмладиот човек на светот на возраст од 18 години и {[човештво]]то се соочува со опасноста од изумирање. Повеќе од две децении, луѓето во светот не можат да имаат деца, така што светот е на работ на пропаста, а човечноста и моралот се распаѓаат. Британија е единствената земја во која имигрантите се обидуваат да се засолнат, но набргу, таа се претвора во полициска земја. Меѓу бегалците е и една млада жена која на чудесен начин останува бремена и еден поранешен активист се обидува да ја обнови последната надеж за иднината на човештвото.

## Наводи

Категорија:Британски филмови
Категорија:Американски филмови
Категорија:Филмови на англиски јазик
Категорија:Филмови од 2006 година
Категорија:Филмови на Алфонсо Куарон
Категорија:Филмови со Клајв Овен
Категорија:Филмови со Џулиен Мур
Категорија:Филмови со Мајкл Кејн
Категорија:Филмови чие дејствие се одвива во Лондон
Категорија:Филмови засновани на книги
Категорија:Трилери
Чилехаус

**Чилихаус** (Чиле куќа; *Палата Чиле*) — деловна зграда со десет катови во Хамбург, Германија . Таа се наоѓа во Конторхаусвиетел  . Претставува исклучителен пример за архитектонскиот стил на Циглен експресионизам од 1920-тите години на XX век. Оваа голема аголна зграда се наоѓа на локација од приближно 6.000 м ², која се протега на улицата Фишервиете во Хамбург. Зградата била дизајнирана од германскиот архитект Фриц Хогер и завршил во 1924 година.

## Дизајн
лево|мини| Чилехаус: Внатрешен двор
Зградата Chilehaus е позната по својот врв, кој потсетува на клун на бродот, и фасади, кои се спојуваат на многу остар агол во аголот на улиците *Pumpen-* и *Niedernstrasse.* Најдобар поглед на зградата е од исток. Поради акцентираните вертикални елементи и вдлабнатите високи катови, како и закривената фасада на улицата Пумпен, зградата, и покрај огромната големина, има допир на леснотија.

Категорија:Знаменитости во Хамбург
Категорија:Културни споменици во Хамбург
Категорија:Светско наследство во Германија
Мисија Лондон (филм)

**Мисија Лондон** (англиски: *Mission London*) — филм од 2010 година во режија на Димитар Митовски, кој е автор и на сценариото, заедно со Делјана Манева и Алек Попов. Сценариото е засновано врз истоимениот роман на Алек Попов. Главните улоги ги играат: Ралф Браун, Алан Форд, Томас Арана, Мето Јовановски и Кирил Псалтиров. Филмот постигнал голем комерцијален успех во Бугарија и на Балканот.

## Синопсис
Амбасадата на Бугарија во Лондон подготвува спектакуларен настан по повод приклучувањето на земјата кон Европската Унија. Сопругата на бугарскиот претседател која сака да се истакне себеси, а организацијата на настанот му е доделена на Варадин, новиот бугарски амбасадор во Лондон. Освен организацијата на концертот, Варадин треба да го обезбеди и присуството на англиската кралица, зашто тоа е голема желба на сопругата на бугарскиот претседател. Меѓутоа, персоналот во амбасадата е корумпиран и го дополнува личниот буџет со ситен криминал, а истовремено, Варадин има недоразбирање со агенцијата за односи со јавноста, која треба да обезбеди двојници за кралското семејство. Сето тоа предизвикува кошмар за Варадин и за сопругата на претседателот.

## Наводи

Категорија:Бугарски филмови
Категорија:Филмови од 2010 година
Категорија:Филмови на Димитар Митовски
Категорија:Филмови со Мето Јовановски
Категорија:Филмови со Ралф Браун
Категорија:Филмови со Кирил Псалтиров
Категорија:Филмови чие дејствие се одвива во Лондон
Категорија:Филмови засновани на книги
Категорија:Филмски комедии